Minun tyylini – Carita Alfthan | Oriflame Cosmetics
Minun tyylini – Carita Alfthan
Minun syksytyylini – Carita Alfthan
Juttelimme muodista ja kauneudesta superbloggari Carita Alfthanin kanssa. Hän kertoi omasta syksytyylistään ja parhaasta kauneusvinkistään.
Miten kauan olet blogannut ja miksi aloitit bloggaamisen?
– Olen pitänyt blogia vuodesta 2009 lähtien ja tehnyt sitä sivutyönä vuodesta 2010 asti. Tällä hetkellä pidän blogia Divaani-sisustuslehden Divaaniblogit-sivustolla. Alunperin aloitin blogin pitämisen, koska kaipasin väylää johon kanavoida kaiken visuaalisen inspiraationi. Olen aina rakastanut valokuvaamista, sisustamista ja kirjoittamista ja ollut aktiivinen sosiaalisessa mediassa. Siksi blogin pitäminen tuntui luonnolliselta vaihtoehdolta. Taustalta löytyy lisäksi tekstiili- ja sisustuspainotteinen koulutus, joka tukee mukavasti tätä harrastusta.
Mitä luulet, mikä selittää blogisi suuren suosion?
– Koska omaan sen verran tyylipuhtaan, elegantin ja pelkistetyn tyylin, jonka punainen lanka kulkee muodista kauneuteen ja sisustustyyliin. Jos kyseisestä tyylistä pitää, löytyy blogistani toivottavasti inspiraatiota. En juokse jokaisen trendin perässä, vaan panostan ajattomiin klassikoihin, jotka säilyvät niin kaudesta kuin toivottavasti myös sukupolvesta toiseen. Rakastan myös niin siivoamista kuin organisointia ja elän "less is more" -periaatteen mukaan. Siksi uskon, että onnistun inspiroimaan lukijoita ihan arkisissakin asioissa.
Mistä saat inspiraatiota muoti- ja kauneustyyliisi?
– Saan vaikutteita niin blogeista, lehdistä kuin ihmisistä katukuvassa. Lisäksi inspiroidun aina yhtä paljon, kun katselen vanhoja kuvia esimerkiksi Jackie Kennedy Onassiksesta tai Coco Chanelista. He ovat minulle oikeita tyylitaitureita!
Minkä muoti- ja kauneustrendin haluaisit hankkia syksyksi?
– Uskon, että saamme nähdä muodin saralla paljon vaatekaapin klassikoita, ja se tulee myös näkymään kauneuden puolella. Hiukset saavat kuivua itsestään, ranskalainen manikyyri korvataan nudelakalla ja kulmat saavat olla luonnollisen runsaat - ollaan se luonnollisin ja paras versio omasta itsestämme!
"En juokse jokaisen trendin perässä, vaan panostan ajattomiin klassikoihin, jotka säilyvät niin kaudesta kuin toivottavasti myös sukupolvesta toiseen. "
Miten vaihdat tyyliä kesästä syksyyn?
– Tyylini on kovin klassinen ja pysyy aika samana vuodesta toiseen. Valkoinen silkkipaita ja musta kynähame kuuluvat vaatekaappini kulmakiviin vuodenajasta riippumatta. Syksyllä valitsen niiden rinnalle beigen trenssin suojaamaan syyssäältä ja muhkean kashmirhuivin lämmittämään viileneviin iltoihin. Meikkipalettiini valitsen enemmän maanläheisiä sävyjä kesäisten pastellien jälkeen ja alan kovasti kaipaamaan punaiseksi lakattuja kynsiä - se on todellinen syksyn merkki itselleni! Samoin punahuulet!
Mitkä kauneustuotteet ovat aina laukussasi?
– Mattapuuteri, jolla voin helposti korjata kiiltävää nenänpäätäni päivän mittaan. En lähde asunnostani tarkistamatta, että käsilaukusta varmasti löytyy nude-sävyinen huulipuna (huulikiiltoa unohtamatta!) Myös pieni tuubi käsirasvaa on pakko aina kantaa mukana. Jos olen menossa työpäivän päätteeksi kaupungille, löytyy meikkipussistani myös musta kajal-kynä, jolla saa helposti syvyyttä katseeseen iltamenoja varten!
– Parhaat vinkkini voivat kuulostaa hieman tylsiltä ja arkipäiväisiltä, mutte ne todellakin toimivat - hyvät yöunet, tasapaino työn ja vapaa-ajan välillä, runsas vedenjuonti, huolellinen meikinpoisto aina ennen nukkumaanmenoa, monipuolinen ja puhdas ruokavalio sekä viimeisenä, mutta ei missään nimessä vähäisimpänä - onnellisuus, onnellista hymyä ja sädehtäviä silmiä ei mikään voita!
elokuu 2015 Tekstit: Sandra Maric Kuvat: Carita Alfthan